Ξεκινώντας με το Word 2007

Όταν ξεκινώ το Word για πρώτη φορά το περιβάλλον του αποτελείται από τα πιο κάτω στοιχεία:

Το κουμπί: “Microsoft Office”:
Όταν ενεργοποιήσω το κουμπί αυτό, εμφανίζεται ένα μενού.
Στο μενού αυτό βρίσκονται συγκεντρωμένες όλες οι εντολές που σχετίζονται με τη διαχείριση του Word και των εγγράφων του συνολικά και όχι απλώς με το περιεχόμενό τους.
Για να ενεργοποιήσω το κουμπί “Microsoft Office”:
Πατώ το πλήκτρο Alt και στη συνέχεια το αριστερό βέλος για να πάω πάνω του.
Πατώ το Enter και ανοίγει το μενού.
Με το κάτω βέλος επιλέγω και πατώ το Enter για να ενεργοποιήσω.
Αν κάποια από τις επιλογές έχει υπομενού, πατώ δεξί βελάκι για να το ανοίξω και στη συνέχεια το χειρίζομαι όπως τα άλλα μενού.

Η «γραμμή εργαλείων γρήγορης πρόσβασης» ή “Quick Access Toolbar”:
Βρίσκεται ακριβώς δεξιά από το κουμπί “Microsoft Office”.
Εξ’ ορισμού, περιλαμβάνει κουμπιά για τις εντολές:

Save δηλαδή Αποθήκευση ή Control +S

Undo δηλαδή Αναίρεση ή Control +Z

και Repeat δηλαδή Επανάληψη ή Control +Y
Η γραμμή αυτή μπορεί να προσαρμοστεί και να περιλαμβάνει εντολές που χρησιμοποιούνται πιο συχνά.
Για να πάω στην “Quick Access Toolbar”:
Πατώ το πλήκτρο Alt και μετά το βέλος μου προς τα πάνω.
Θα βρεθώ στο κουμπί της εντολής “Open”.
Για να επιλέξω κάποια από τις εντολές που βρίσκονται εδώ κινούμαι με τα βέλη αριστερά και δεξιά.
Όταν βρω την εντολή που θέλω, ενεργοποιώ πατώντας το Enter.

H «γραμμή τίτλου» ή “Title bar”:
Βρίσκεται στο κέντρο του παραθύρου δεξιά από την “Quick Access Toolbar”.
Εδώ αναφέρεται το όνομα του αρχείου που έχω ανοικτό μπροστά μου (αν έχω) και της εφαρμογής. Για παράδειγμα: Document1- Microsoft Word (η ονομασία Document, αφορά σε έγγραφα που δεν έχω ονομάσει-φυλάξει ακόμα).
Για να ακούσω τη γραμμή τίτλου χρησιμοποιώ το πλήκτρο με τον αριθμό επτά από το Num Pad.

Επιπρόσθετα, στο δεξί μέρος της γραμμή τίτλου, βρίσκονται τα τρία κουμπιά που αντιστοιχούν στις εντολές:

Minimize –ελαχιστοποίηση παραθύρου

Restore Down/ Maximize Επαναφορά/ Μεγιστοποίηση παραθύρου

Close- Κλείσιμο της εφαρμογής

Μπορώ να έχω πρόσβαση σε αυτές τις εντολές ως εξής:

Πλήκτρα Alt και διάστημα και ανοίγει μένα μικρό μενού.

Με βέλος προς τα κάτω βρίσκω και με Enter ενεργοποιώ την εντολή που ψάχνω.

Η «Ταινία» ή “Ribbon”:
Βρίσκεται κάτω από τα πιο πάνω στοιχεία και καταλαμβάνει το πλάτος του παραθύρου.
Το Ribbon, συγκεντρώνει όλες τις δυνατότητες του Word σε μια μόνο περιοχή.
Πατώντας το πλήκτρο Alt βρίσκομαι κατευθείαν στο Ribbon και συγκεκριμένα στην πρώτη καρτέλα “Home” και στην πρώτη «ομάδα» ή “group” εντολών.

Οι καρτέλες αποτελούν την ταινία. Κάθε καρτέλα, έχει το μέγεθος της ταινίας και η μια βρίσκεται πίσω από την άλλη, οπότε μια μόνο καρτέλα είναι ορατή και άρα προσβάσιμη, κάθε φορά. Εξ’ ορισμού είναι ενεργοποιημένη η καρτέλα Home (αρχική) και είναι ορατά τα κουμπιά που αποτελούν την κάθε ομάδα της.
Αν φέρω μπροστά μια από τις άλλες καρτέλες, για παράδειγμα την καρτέλα Insert (Εισαγωγή), θα εμφανιστούν τα κουμπιά-εντολές που την αποτελούν χωρισμένα σε ομάδες –Groups.
Αν χρησιμοποιήσω τα βέλη δεξιά ή αριστερά, θα μετακινηθώ ανάμεσα στις διαθέσιμες καρτέλες, δηλαδή: Home, Insert, Page Layout, References, Mailings, Review, View και Add-Ins.

Οι «ομάδες»- groups αποτελούν τις καρτέλες.
Κάθε καρτέλα είναι χωρισμένη σε ομάδες, από κουμπιά-εντολές που χωρίζονται σε αυτές ανάλογα με τη δουλειά που κάνουν.
Στις ομάδες κάθε καρτέλας και στην κάθε καρτέλα γενικά, μετακινούμε με το πλήκτρο Tab και ενεργοποιώ με το πλήκτρο Enter.

Τα «κουμπιά ανοίγματος κουτιών διαλόγου»- “dialog box launcher”:
Κάθε ομάδα-group εντολών, έχει συνήθως ένα τέτοιο κουμπί. Δεν έχουν όμως όλες αλλά μόνο αυτές που διαθέτουν επιπρόσθετες εντολές-διαταγές, σχετικές αλλά λιγότερο συνηθισμένες, που δεν είναι άμεσα ορατές στην καρτέλα.
Τα κουμπιά αυτά βρίσκονται, αν υπάρχουν, στο κάτω δεξιά μέρος της κάθε ομάδας-group.
Έχω πρόσβαση σε αυτό, όπως σε όλα τα άλλα στοιχεία μιας ομάδας εντολών σε κάθε καρτέλα, με το πλήκτρο Tab.
Ενεργοποιώ τα κουμπιά αυτά με το Enter.
Όταν το κάνω, εμφανίζονται μπροστά μου κουτιά διαλόγων, τα οποία τα διαχειρίζομαι με τον ίδιο τρόπο όπως και τις καρτέλες.

Η «συμβουλή οθόνης» ή “Screen Tip”.
Μερικά ονόματα κουμπιών είναι ορατά (τα περισσότερα) άλλα όμως όχι.
Αν αφήσω το δείκτη του ποντικιού (αν το χρησιμοποιώ) πάνω από οποιοδήποτε κουμπί για λίγα δευτερόλεπτα (η πράξη αυτή λέγεται και αιώρηση) τότε θα εμφανιστεί μια συμβουλή οθόνης (ScreenTip), η οποία περιέχει το όνομα του κουμπιού και πληροφορίες για τη λειτουργία του.

Κάποια κουμπιά έχουν βέλη, τα οποία όμως δεν είναι όλα όμοια. Αν ενεργοποιήσω το βέλος κάποιου κουμπιού (******) θα εμφανιστούν επιλογές για τη ρύθμιση της λειτουργίας του (του κουμπιού).
Αν σε ένα κουμπί το βέλος αποτελεί μέρος του (δε χρειάζεται δηλαδή να μετακινηθώ για να πάω σε αυτό, γιατί ανήκουν στο ίδιο πλαίσιο) τότε πατώντας το Enter θα εκτελεστεί η ενέργεια του κουμπιού με τις τρέχουσες ρυθμίσεις του. Αν πατήσω το κάτω βέλος στο κουμπί αυτό  τότε θα ανοίξουν οι επιλογές για να αλλάξω τις ρυθμίσεις αυτές.
Αν το βέλος του κουμπιού μου είναι στην πραγματικότητα ένα μικρό ανεξάρτητο κουμπάκι στα δεξιά του, τότε το ίδιο το κουμπί ενεργοποιημένο εκτελείς την εντολή με τις τρέχουσες ρυθμίσεις, ενώ αν μετακινηθώ στα δεξιά του θα μου δώσει τις επιλογές για να τις αλλάξω[C.E.1] .

[C.E.1]Να ελέγξω αν παίζει ρόλο ο τρόπος ενεργοποίησης με το πληκτρολόγιο